《古北口》
清代·顾陈垿

地险雄关旧，秋临独客惊。马头悬汉月，山背络秦城。

草带烽烟色，蝉为朔吹声。舆图正无外，大漠亦神京。

作者简介：（1604—1673）清江苏镇洋人，字玉停，号宾阳。康熙五十四年举人。以荐入湛凝斋修书。书成，议叙行人司行人。又考算学，得第一。雍正时以目疾乞归，闭门撰述。精字学、算学、乐律，时称三绝。有《洗桐集》、《抱桐集》、《钟律陈数》等。